Breithiúnas na Cúirte Ginearálta an 19 Samhain 2025 – Aurelia Stiftung v an Coimisiún
(Cás T-565/23) 1
(Táirgí cosanta plandaí – Substaint ghníomhach glífosáit – Iarratas ar shubstaint ghníomhach a athnuachan – Síneadh na tréimhse formheasa – Moill ar an nós imeachta athnuachana – Cúiseanna nach bhfuil neart ag an iarrthóir orthu – Iarratas ar athbhreithniú inmheánach – Airteagal 10(1) de Rialachán (CE) Uimh. 1367/2006 – Cinneadh lena ndiúltaítear don iarratas – Airteagal 17 de Rialachán (CE) Uimh. 1107/2009)
Teanga an cháis: an Ghearmáinis
Páirtithe
Iarratasóir: Aurelia Stiftung (Beirlín, an Ghearmáin) (ionadaithe: A. Willand agus A. Mostler, Dlíodóirí)
Cosantóir: an Coimisiún Eorpach (ionadaithe: A. Becker, D. Milanowska agus M. ter Haar, Gníomhairí)
Idiragraí, mar thaca leis an gcosantóir: Bayer Agriculture (Antuairp, an Bheilg) (ionadaithe: H. Posser, F. Geber agus T. Römhild, Dlíodóir)
Ábhar
Lena chaingean faoi Airteagal 263 den CFAE, iarrann an t-iarratasóir go gcuirfí Cinneadh Ares(2023) 4611321 ón gCoimisiún an 3 Iúil 2023 lena ndiúltaítear dá iarraidh ar athbhreithniú inmheánach maidir le Rialachán Cur Chun Feidhme (AE) 2022/2364 ón gCoimisiún an 2 Nollaig 2022 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhse formheasa na substainte gníomhaí gliofosáit (IO 2022 L 312, lch. 99), ar neamhní.
An chuid oibríochtúil
Cuirtear Cinneadh Ares(2023) 4611321 ón gCoimisiún an 3 Iúil 2023 lena ndiúltaítear don iarraidh ar athbhreithniú inmheánach arna thíolacadh ag Aurelia Stiftung maidir le Rialachán Cur Chun Feidhme (AE) 2022/2364 an 2 Nollaig 2022 ón gCoimisiún lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhse formheasa na substainte gníomhaí gliofosáit, ar neamhní.
Ordaítear don Choimisiún Eorpach a chostais féin agus na costais arna dtabhú ag Aurelia Stiftung a íoc.
Ordaítear do Bayer Agriculture a chostais féin a íoc.
____________
1     IO C, C/2023/988, 27.11.2023.